Χειμερινοί Ολυμπιακοί Αγώνες 2010

Οι Χειμερινοί Ολυμπιακοί Αγώνες του 2010 διεξήχθησαν στο Βανκούβερ του Καναδά από τις 12 Φεβρουαρίου ως τις 28 Φεβρουαρίου 2010. Οι αγώνες έγιναν σε 15 αθλήματα, 86 αγωνίσματα, με τη συμμετοχή 2.761 αθλητών και αθλητριών, 500.000 επισκεπτών, ενώ το κόστος για τη διεξαγωγή τους υπολογίζεται σε 1,15 δισ. ευρώ.

Στον Καναδά είχαν διοργανωθεί οι Θερινοί Ολυμπιακοί Αγώνες του 1976 στο Μόντρεαλ καθώς και οι Χειμερινοί το 1988 στο Κάλγκαρι. Αξιοσημείωτο είναι ότι για πρώτη φορά από το 1984 η τελετή έναρξης έλαβε χώρα σε κλειστό στάδιο και όχι σε ανοιχτό όπως συνηθίζεται. Επίσης είναι η πιο ζεστή πόλη που έχει επιλεγεί για τη διοργάνωση των χειμερινών αγώνων αφού η μέση θερμοκρασία τον Φεβρουάριο είναι 4,8 βαθμοί C. Οι μασκότ των χειμερινών ολυμπιακών είναι η Μίγκα, η θαλάσσια αρκούδα (μισή αρκούδα, μισή όρκα), ο Κουάτσι η αρκούδα και ο Σούμι ο αετός.

Διαδικασία επιλογής 
Σύμφωνα με τη διαδικασία επιλογής της Διεθνούς Ολυμπιακής Επιτροπής (ΔΟΕ), οι πόλεις που υπέβαλαν αίτηση για να διοργανώσουν τους Αγώνες ήταν το Βανκούβερ του Καναδά, η Πιονγκ-γιάνγκ της Βόρειας Κορέας και το Σάλτσμπουργκ της Αυστρίας.

Στις 2 Ιουλίου 2005, στην 115η Σύνοδο της ΔΟΕ που διοργανώθηκε στην Πράγα, έγινε η μυστική ψηφοφορία για την επιλογή της διοργανώτριας πόλης. Στην πρώτη ψηφοφορία τις περισσότερες ψήφους συγκέντρωσε η Πιονγιάνγκ αλλά στον δεύτερο γύρο όλοι οι ψήφοι του Σάλτσμπουργκ (εκτός από 2) πήγαν στο Βανκούβερ.

{| class="wikitable"
|+ Διοργάνωση Χειμερινών Ολυμπιακών Αγώνων 2010
|-
! Υποψήφια πόλη !! 1η ψηφοφορία !! 2η ψηφοφορία
|-
| Βανκούβερ || 40 || 56
|-
| Πιονγιάνγκ || 51 || 53
|-
| Σάλτσμπουργκ || 16 || -
|}

Συμμετοχή χωρών 

Στους αγώνες έλαβαν μέρος συνολικά 82 χώρες. Η Γκάνα, οι Κέιμαν Νήσοι, η Κολομβία, το Μαυροβούνιο, το Πακιστάν, το Περού και η Σερβία έκαναν την πρώτη τους εμφάνιση σε χειμερινή Ολυμπιάδα.
Αναλυτικά, οι χώρες που λαμβάνουν μέρος είναι:
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 

Οι χώρες που είχαν συμμετάσχει στους προηγούμενους αγώνες στο Τορίνο το 2006 αλλά δεν έλαβαν μέρος στους αγώνες του 2010 είναι:

Αθλήματα 
Οι αθλητές και αθλήτριες συναγωνίστηκαν σε 15 συνολικά χειμερινά αθλήματα.

  Άλμα με σκι
  Αλπικό σκι
  Δίαθλο (Αποτελέσματα)
  Ελεύθερο σκι (Αποτελέσματα)
  Καλλιτεχνικό πατινάζ (Αποτελέσματα)
  Κέρλινγκ (Αποτελέσματα)
  Λουτζ
  Μπόμπσλεϊ
  Πατινάζ ταχύτητας
  Πατινάζ ταχύτητας σε μικρή πίστα
  Βόρειο σύνθετο
  Σκέλετον
  Σκι ανωμάλου δρόμου
  Χιονοσανίδα (Αποτελέσματα)
  Χόκεϊ επί πάγου (Αποτελέσματα)

Χρονολόγιο Αγώνων

12 Φεβρουαρίου 

Λίγο πριν την τελετή έναρξης, ανακοινώθηκε το πρώτο κρούσμα αναβολισμού στους αγώνες, που εντοπίστηκε στη Ρωσίδα αθλήτρια του χόκεϊ επί πάγου, Σβετλάνα Τερέντεβα, η οποία έκανε χρήση της απαγορευμένης ουσίας τουαμινοχεπτάνη. 

Η έναρξη της διοργάνωσης επισκιάστηκε από τον θάνατο του ηλικίας 21 ετών Γεωργιανού αθλητή του αγωνίσματος λουτζ, Νόνταρ Κουμαριτασβίλι μετά από ατύχημα στη διάρκεια της προπόνησης, σε πίστα των ολυμπιακών εγκαταστάσεων. Λόγω του τραγικού αυτού γεγονότος στην τελετή έναρξης η γεωργιανή αποστολή προσήλθε στο στάδιο φορώντας μαύρα περιβραχιόνια, η ολυμπιακή και η καναδική σημαία υψώθηκαν μεσίστιες ενώ κρατήθηκε και ενός λεπτού σιγή.

13 Φεβρουαρίου 
Η διεξαγωγή της ελεύθερης κατάβασης στους άνδρες αναβλήθηκε εξαιτίας καιρικών συνθηκών. Την πρώτη αγωνιστική ημέρα ισοφαρίστηκε το ρεκόρ των έξι μεταλλίων σε Χειμερινούς Ολυμπιακούς Αγώνες που κατείχε ο Μπόνι Μπλερ από τον Αμερικανό Απόλο Άντον Όνο, ο οποίος κατέκτησε το ασημένιο μετάλλιο στον τελικό του πατινάζ μικρής πίστας (1500 μ.).

14 Φεβρουαρίου 
Ο Έλληνας Θανάσης Τσακίρης με την εκκίνησή του (52ος) 24 ώρες μετά την Παναγιώτα Τσακίρη, έγινε ο πρώτος πατέρας που αγωνίστηκε μαζί με την κόρη του σε χειμερινούς Ολυμπιακούς Αγώνες. Ο Ολλανδός Σβεν Κράμερ με χρόνο 6 λεπτά 14 δεύτερα και 6 δέκατα, πρώτευσε στα 5.000 μ. του πατινάζ ταχύτητας κάνοντας νέο Ολυμπιακό ρεκόρ.
Τέλος, ο Γαλλοκαναδός Αλεξάντρ Μπιλοντό κατέκτησε το πρώτο χρυσό μετάλλιο σε Ολυμπιακούς Αγώνες για τον Καναδά στην έδρα του. Ο αθλητής πρώτευσε στα μόγκουλς (σκι επίδειξης)..

15 Φεβρουαρίου 
Έπειτα από 22 χρόνια η Ελβετία κατέκτησε χρυσό μετάλλιο στην ελεύθερη κατάβαση του αλπικού σκι. Ο ηλικίας 32 ετών Ντιντιέ Ντεφάγκο έγινε ο πρώτος Ελβετός (μετά τον Πίρμιν Τσουμπρίγκεν στο Κάλγκαρι το 1988) που πρώτευσε στο αγώνισμα αυτό και επίσης ο μεγαλύτερος σε ηλικία που κατέκτησε χρυσό μετάλλιο στην ελεύθερη κατάβαση. Στο καλλιτεχνικό πατινάζ πρώτευσε το ζευγάρι των Κινέζων Σεν Ξούε και Ζάο Χόνγκμπο στο ελεύθερο πρόγραμμα των ζευγαριών. Για πρώτη φορά μετά το 1960 στο βάθρο δεν ανέβηκε ζευγάρι από τη Ρωσία ή από χώρα της πρώην Σοβιετικής Ένωσης.

16 Φεβρουαρίου 
Η Λι Σανγκ-χουά από τη Νότια Κορέα κέρδισε το χρυσό μετάλλιο στα 500 μ. του πατινάζ ταχύτητας, ξεπερνώντας την κάτοχο του παγκόσμιου ρεκόρ Τζένι Βολφ από τη Γερμανία, με διαφορά 0,05 δεύτερα.

17 Φεβρουαρίου 
Ο Αμερικανός Σάνι Ντέιβις κερδίζει στα 1000 μ. των ανδρών στο πατινάζ ταχύτητας και γίνεται ο πρώτος που κερδίζει για δεύτερη φορά το χρυσό μετάλλιο στο εν λόγω αγώνισμα.

18 Φεβρουαρίου 
Σε συνέχεια των επιτυχιών για την ομάδα των ΗΠΑ, ο Έβαν Λάισατσεκ κατακτά χρυσό μετάλλιο στο καλλιτεχνικό πατινάζ με 257,67 πόντους, με δεύτερο τον Ρώσο Εβγκένι Πλιούσενκο και τρίτο τον Ιάπωνα Νταϊσούκε Τακαχάσι, ο οποίος κατέκτησε το πρώτο μετάλλιο για την Ιαπωνία στο άθλημα του καλλιτεχνικού πατινάζ.

19 Φεβρουαρίου 
 Η Έιμι Γουίλιαμς κερδίζει το χρυσό μετάλλιο στο σκέλετον γυναικών γίνεται η πρώτη Βρετανίδα που κερδίζει ατομικό αγώνισμα έπειτα από 30 χρόνια.

20 Φεβρουαρίου 
 Ο Ολλανδός Σίμον Άμαν κερδίζει το 4ο ατομικό χρυσό μετάλλιο στους Ολυμπιακούς Αγώνες, με τη νίκη του στο άλμα με σκι, που αποτελεί ρεκόρ.

21 Φεβρουαρίου 
 Ο Γερμανός Άλμπερτ Λάνγκε κερδίζει το τέταρτο χρυσό του μετάλλιο στο διθέσιο μπόμπσλεντ, με τον Κέβιν Κούσκε, σε 4 αγώνες καριέρας. Γίνεται έτσι ο πλέον επιτυχημένος οδηγός στην ιστορία των Ολυμπιακών Αγώνων.

22 Φεβρουαρίου 
 Οι Καναδοί Τέσα Βίρτσιου και Σκοτ Μόιρ κερδίζουν το πρώτο χρυσό μετάλλιο για τη χώρα τους στο καλλιτεχνικό πατινάζ.

23 Φεβρουαρίου 
 Η Αυστρία κατακτά ξανά το χρυσό μετάλλιο στο βόρειο σύνθετο, με την ομάδα των ΗΠΑ να κερδίζει το πρώτο της μετάλλιο στο εν λόγω αγώνισμα.

24 Φεβρουαρίου 
 Αναβλήθηκε για τις 25 Φεβρουαρίου το αγώνισμα της γιγάντιας κατάβασης εξαιτίας των καιρικών συνθηκών και της χαμηλής ορατότητας. Στο μεταξύ, στο πατινάζ ταχύτητας γυναικών (σκυταλοδρομία), στο αγώνισμα των 3.000 μ. η Νότια Κορέα τερμάτισε πρώτη στον τελικό, αλλά αποκλείστηκε, δίνοντας το χρυσό μετάλλιο στην Κίνα. Παραδόξως, στους Ολυμπιακούς Αγώνες του 2006, στο ίδιο αγώνισμα, είχε πρωτεύσει η Νότια Κορέα, με την Κίνα να τερματίζει στην τρίτη θέση και να αποκλείεται.

25 Φεβρουαρίου 
 Η Κιμ Γιου-Να από τη Νότια Κορέα κερδίζει το χρυσό μετάλλιο στο απλό γυναικών στο καλλιτεχνικό πατινάζ, με παγκόσμιο ρεκόρ στη βαθμολογία (150,06 βαθμοί για το ελεύθερο και 228,56 βαθμοί στο σύνολο). Για πρώτη φορά από τη διοργάνωση του 1964 στο Ίνσμπρουκ, οι ΗΠΑ δεν κατακτούν μετάλλιο στο αγώνισμα.

26 Φεβρουαρίου 
 Ο Νορβηγός Όλε Έιναρ Μπιορντάλεν αναδεικνύεται για έκτη φορά στην καριέρα του χρυσός Ολυμπιονίκης, συμμετέχοντας στη σκυταλοδρομία 4Χ7,5 χλμ. στο δίαθλο με σκι αντοχής. Γίνεται ο δεύτερος πολυνίκης αθλητής στην ιστορία των Χειμερινών Ολυμπιακών Αγώνων, με σύνολο 11 μετάλλια.

27 Φεβρουαρίου 
 Η Γιουστίνα Κόβαλτσικ από την Πολωνία κατακτά το πρώτο χρυσό μετάλλιο σε Χειμερινή Ολυμπιάδα για τη χώρα της, μετά τη νίκη της στα 30 χλμ. του σκι δρόμων αντοχής (κρος κάντρι).
 Η ομάδα των ΗΠΑ κατακτά το πρώτο της χρυσό μετάλλιο στο ομαδικό του μπόμπσλεϊ, από το 1948.

28 Φεβρουαρίου 
 Με θρίαμβο του Καναδά ολοκληρώνεται η διοργάνωση του Βανκούβερ. Η διοργανώτρια χώρα κατέκτησε το 14ο της χρυσό μετάλλιο στο χόκεϊ επί πάγου ανδρών, επικρατώντας των ΗΠΑ στον τελικό με 3-2 στην παράταση. Ο πρόεδρος της Διεθνούς Ολυμπιακής Επιτροπής, Ζακ Ρογκ κήρυξε τη λήξη των Αγώνων. Ο Καναδάς έγινε η χώρα με τα περισσότερα χρυσά μετάλλια στην ιστορία της διοργάνωσης και δεύτερη ήταν η Γερμανία, με 10 χρυσά μετάλλια. Η ομάδα των ΗΠΑ ήρθε τρίτη με 9 χρυσά, από τα συνολικά 37 της μετάλλια, που αποτελεί νέο εθνικό ρεκόρ.

Πίνακας μεταλλίων

Παραπομπές

Εξωτερικοί σύνδεσμοι 

 Βανκούβερ 2010, επίσημη σελίδα της διοργάνωσης 

 
Βρετανική Κολομβία
Πολυαθλητικές διοργανώσεις το 2010